Vähiten kehittyneet maat

Vähiten kehittyneet maat (lyh. LDC, ) on Yhdistyneiden kansakuntien käyttämä nimitys valtioista, jotka ovat taloudellisesti ja sosioekonomisesti heikoimmin kehittyneitä kaikista maailman valtioista. LDC-maat ovat eräs kehitysmaiden osajoukko.

Vähiten kehittyneiden maiden tunnusmerkit 
Yhdistyneiden kansakuntien määritelmän mukaan vähiten kehittyneiden maiden tuli täyttää seuraavat kolme tunnusmerkkiä vuonna 2015:

1. matala tulotaso – bruttokansantulon (BKTL, Atlaksen metodi) kolmivuotinen keskiarvo henkeä kohti (jaksolla 2011–2013) oli alle 1 035 dollaria maalistalle liittymistä, tai yli 1 242 USD raja-arvon (+ 20 %) listalta poistamista varten

2. matala inhimillisen pääoman taso (mittarina: HAI, Human Assets Index; katso myös inhimillisen kehityksen indeksi), kunkin osatekijä painolla 1/4):
a) terveys/ruokahuolto: aliravittujen ihmisten osuus
b) terveys: alle 5-vuotiaiden lapsikuolleisuus
c) koulutus: toisen asteen koulutukseen osallistuneiden määrä
d) koulutus: aikuisten lukutaito

3. talouden haavoittuvuus (mittarina EVI, Economic Vulnerability Index)
a) väestön koko; ei yli 75 miljoonaa asukasta
b) eristyneisyys
c) vientituotteiden kapea-alaisuus
d) maa-, metsä- ja kalatalouden osuus kansantuotteesta
e) alavilla rannikkovyöhykkeillä asuvien osuus väestöstä
f) tuotteiden ja palveluiden viennin epävakaus
g) luonnonkatastrofien uhrit
h) maataloustuotannon epävakaus

Valtion kehitystaso voi nousta vuosien kuluessa riittävästi, jolloin se voidaan poistaa LDC-listalta. Edellytyksenä tälle on vähintään kahden tunnusmerkistökriteerin ylitys kolmesta. Vaihtoehtoisesti pelkästään bruttokansantulotason vähintään kaksinkertainen taso raja-arvoon nähden voi riittää (siis ainakin 2 484 USD vuoden 2015 katsauksessa) maalistalta poistamiseen, mikäli BKTL:n voidaan olettaa hyvin perustein myös pysyvän tuolla tasolla. Vähiten kehittyneiden maiden listalta poistaminen edellyttää kehityksen vakautta. Listaltapoistoa voidaan suositella mikäli kolmessa peräkkäisessä kolmivuotisseurannassa kriteeristöt ylittyvät. Tämän jälkeen maalistalta poistaminen voi tapahtua aikaisintaan kolmen vuoden kuluttua kolmannen perättäisen suosituksen jälkeen.

Kriteeristöä ajantasaistetaan tarpeen mukaan. Maakriteerejä onkin muutettu vuosina 1991, 1999, 2002, 2005 ja 2011. Syksyllä 2015 sovittiin inhimillisen kehityksen tasoindeksin (HAI) laskentatavan uudistuksesta, jossa kolmanneksi terveyttä kuvaavaksi mittariksi otettiin äitiyskuolleisuus.

Vähiten kehittyneet maat 

Joulukuun 4. päivänä 2013 tehdyn YK:n päätöksen mukaan vähiten kehittyneiden maiden listalla oli 48 valtiota. Kahden näistä maista todettiin kuitenkin kehittyneen niin, että ne päätettiin poistaa listalta lähitulevaisuudessa: Päiväntasaajan Guinea 3,5 vuoden kuluttua (4.6.2017) ja Vanuatu neljän vuoden kuluttua päätöksestä (4.12.2017).

Afrikka (33 maata)

Aasia ja Oseania (12 maata)

Latinalainen Amerikka ja Karibianmeri (1 maa)

Entisiä LDC-maita

Katso myös 
 Matalan tulotason maat
 Keskitulotason maat
 Luettelo valtioista inhimillisen kehityksen indeksin mukaan
 Hauras valtio
 Kestävän kehityksen tavoitteet (2015–2030)

Lähteet

Aiheesta muualla 
Suomen YK-liitto: Vähiten kehittyneet maat  (globalis.fi)
Heta Muurinen: Köyhimmät maat jäävät jälkeen (30.12.2014) (kehityslehti.fi)
Financing the SDGs in the Least Developed Countries (LDCs): Diversifying the Financing Tool-box  and Managing Vulnerability (May 2016, pdf)  (undp.org)
The Least Developed Countries Report 2014. Growth with structural transformation: A post-2015 development agenda (pdf, 198 s., eISBN 978-92-1-056923-1, ISSN 0257-7550)  (unctad.org)

LDC data retrieval (LDC-maiden kriteerit ja niiden kehitys 2006–2015)  (un.org)
Suomen ja vähiten kehittyneiden maiden välinen kauppa vuonna 2014 (pdf)  (tulli.fi)
Least developed countries  (theguardian.com)